ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ

3

3



អង្គភាពសវនកម្មផ្ទៃក្នុង

នាយកដ្ឋានកិច្ចការទូទៅ

លេខ៖ ..................អ.ស.ផ./ក.ទ

កំណត់បង្ហាញ

ការសម្រេច

របស់ឯកឧត្តមប្រធានអង្គភាព

សូមគោរពជូន

ឯកឧត្តមប្រធានអង្គភាពសវនកម្មផ្ទៃក្នុង

កម្មវត្ថុ៖​​ការស្នើសុំផ្តល់តម្រូវការបច្ចេកទេសសម្រាប់ការរៀបចំមជ្ឈមណ្ឌលប្រតិបត្តិការសន្តិសុខបច្ចេកវិទ្យាព័ត៌មានរួមសម្រាប់ក្រសួងសេដ្ឋកិច្ចនិងហិរញ្ញវត្ថុ (MEF Security Operation Center-SOC)។

យោង៖ លិខិតលេខ **៤៩៥ អ.ស.ហ.អ ល** របស់អាជ្ញាធរសេវាហិរញ្ញវត្ថុមិនមែន-ធនាគារ ចុះថ្ងៃទី១៦ ខែឧសភា ឆ្នាំ២០២៤។

យោបល់

របស់អនុប្រធានអង្គភាព

សេចក្តីដូចមានក្នុងកម្មវត្ថុ និងយោង​ខាងលើ​ ខ្ញុំសូមគោរពជម្រាបជូ​ន​ ឯកឧត្ត​ម​​ប្រធានអង្គភាព មេត្តាជ្រាបដ៏ខ្ពង់ខ្ពស់ថា៖ យោងតាមលិខិតលេខ **៤៩៥** **អ.ស.ហ.អ ល** របស់អាជ្ញាធរសេវាហិរញ្ញវត្ថុមិនមែនធនាគារ ចុះថ្ងៃទី ១៦ ខែឧសភា ឆ្នាំ២០២៤ បានស្នើសុំផ្តល់តម្រូវការបច្ចេកទេសសម្រាប់ការរៀបចំ “មជ្ឈមណ្ឌល ប្រតិបត្តិការសន្តិសុខបច្ចេវិទ្យាព័ត៌មានរួមសម្រាប់ **ក.ស.ហ.វ.** (MEF Security Operation Center-SOC)” ដើម្បីបង្កើនប្រសិទ្ធភាពនៃការវិនិយោគនិងពង្រឹងការគ្រប់គ្រង, ការថែទាំ និងការការពារសុវត្ថិភាពបច្ចេកវិទ្យាព័ត៌មានរបស់អង្គភាព ក្រោមឱវាទ **ក.ស.ហ.វ.** រួមទាំងគ្រប់អង្គភាពស្ថិតក្រោមឱវាទរបស់រដ្ឋមន្ត្រី **ក.ស.ហ.វ.**។

ជារួម មជ្ឈមណ្ឌលប្រតិបត្តិការសន្តិសុខបច្ចេវិទ្យាព័ត៌មានត្រូវបានប្រើប្រាស់ដោយបណ្តាគ្រិះស្ថានហិរញ្ញវត្ថុ និងស្ថាប័នរដ្ឋាភិបាលនៃប្រទេសមួយចំនួនក្នុងការគ្រប់គ្រងសន្តិសុខបច្ចេកវិទ្យាព័ត៌មាន។ ជាមួយគ្នានេះផងដែរ ការិយាល័យជំនាញបានទំនាក់ទំនងក្រៅផ្លូវការជាមួយមន្រ្តីជំនាញរបស់អគ្គលេខាធិកាដ្ឋាន ជាលិទ្ធផលមន្រ្តីជំនាញបានផ្តល់នូវឯកសារជំនួយសម្រាប់បំពេញតម្រូវការក្នុងការរៀបចំមជ្ឈមណ្ឌលប្រតិបត្តិការសន្តិសុខបច្ចេកវិទ្យាព័ត៌មាន (MEF Security Operation Center-SOC)។ ដូចនេះ ការិយាល័យជំនាញបានរៀបចំជាលិខិតឆ្លើយតបអំពីការផ្តល់នូវតម្រូវការបច្ចេកទេសសម្រាប់ការរៀបចំមជ្ឈមណ្ឌលប្រតិបត្តិការសន្តិសុខបច្ចេកវិទ្យាព័ត៌មានរួមសម្រាប់ **ក.ស.ហ.វ.** (MEF Security Operation Center-SOC)” ជូនទៅកាន់អគ្គលេខាធិការដ្ឋាន។

យោបល់

របស់ប្រធាននាយកដ្ឋាន

យោបល់

របស់អនុប្រធាននាយកដ្ឋាន



ដូចនេះ ការិយាល័យគ្រប់គ្រងព័ត៌មានវិទ្យានៃនាយកដ្ឋានកិច្ចការទូទៅសូមគោរពជម្រាបជូន ឯកឧត្តមប្រធានអ​ង្គ​ភា​ព ពិនិត្យ និងផ្តល់ការណែនាំបន្ថែមលើលិខិតឆ្លើយតប អំពីការផ្តល់នូវតម្រូវការបច្ចេកទេសសម្រាប់ការរៀបចំមជ្ឈមណ្ឌលប្រតិបត្តិការសន្តិសុខបច្ចេកវិទ្យាព័ត៌មានរួមសម្រាប់ **ក.ស.ហ.វ.** (MEF Security Operation Center-SOC)” ជូនទៅកាន់អគ្គលេខាធិការដ្ឋាន **អ.ស.ហ.**។ (**សូមគោរពភ្ជាប់ជូននូវលិខិតឆ្លើយតប**)

យោបល់

របស់ប្រធានការិយាល័យ

អាស្រ័យដូចបានគោរពជម្រាបជូនខាងលើ សូម ឯកឧត្តមប្រធានអ​ង្គ​ភា​ព​  ​​ មេ​ត្តាពិនិត្យ​​​​​​​​​ សម្រេច​ និងផ្តល់ការណែនាំជាយថាហេតុដ៏ខ្ពង់ខ្ពស់។

សូម ឯកឧត្តមប្រធានអង្គភាព មេត្តាទទួលនូវការគោរព​ដ៏ខ្ពង់​ខ្ពស់​បំ​ផុ​ត​​​​ពីខ្ញុំ​

​​​​ ថ្ងៃព្រហស្បតិ៍ ១រោច ខែពិសាខ ឆ្នាំរោង ឆស័ក ព.ស. ២៥៦៨

រាជធានីភ្នំពេញ ថ្ងៃទី២៣ ខែឧសភា ឆ្នាំ២០២៤

យោបល់

របស់អនុប្រធានការិយាល័យ

ការិយាល័យគ្រប់គ្រងព័ត៌មានវិទ្យា

មន្ត្រីជំនាញ

ទិត្យ ពុំ